Johannes, episcopus, servus servorum Dei, Odiloni, dilectissimo filio Cluniacensi abbati, et cunctis successoribus tuis in perpetuum. Ex parte Dei et sancti Petri concedo tibi et habitatoribus loci Cluniaci ad presens et per cuncta succedentia tempora quandam terrulam quæ sita est in regione quæ vocatur Camsaurus, quam bonæ memoriæ Wigo major dedit Sancto Petro, avus scilicet presentis Wigonis junioris, salvo eo censo quod annuatim in archa Sancti Petri deferetur. Domnus Humbertus, episcopus Valentinus, propria manu hoc firmavit. Domnus Wigo, frater ipsius, similiter propria manu hoc firmavit, anno primo consecrationis domni Conradi imperatoris.